  Туспуктэм: vk.com (Министерство сельского хозяйства УР) Наталия Сильвестрова 22-тӥ пӧьстолэзе Вотка ёросысь Болгор гуртын «Родина» турист огъетын «Тракторен биатлон» гужем ӵошатсконъёс ортчозы. Ужрадэ 3 сюрслэсь трос куноосты возьмало. Со сярысь гурт возёсъя но сиён-юонъя министерстволэн пресс-службаез ивортӥз. Ӵошатсконъёслэн ужпумзы — агропром огъетысь ужудысъёслэсь (профессия) данзэс ӝутон, тужгес но выль гурт возёс техникаез возьматон, ас брендэн тодматыны луонлык сётон, инвестициосты но туристъёсы Удмуртие кыскон. Тодэ вайытом, «Тракторен биатлон» 2019-тӥ арысен ортче. Кылем арын ӵошатсконъёсы 53 тракторист пыриськиз. Пусъём, «Тракторен биатлон» ӵошатскон ужрадъёсъя йӧскалык дырпусэ но Россиысь 200 устоосыз ужрадъёс пӧлы шедиз. Тегъёс: Спорт трактор Удмуртиысьтуризм гуртвозёсъяминистерство Воткаёрос Удмуртия  